**DIENOS SOCIALINĖS GLOBOS CENTRO ATASKAITA**

**2018 METAI**

Dienos socialinės globos paslauga 2018 metais buvo suteikta iš viso 21 asmeniui.

Per 2018 metus išaugo lankytojų skaičius – į vaikų grupę atvyko 5 nauji lankytojai, vienas išvyko (11); suaugusiųjų grupėje skaičius išliko toks pats – vienas išvyko ir vienas atvyko (8). Parengtos bylos naujiems lankytojams, taip pat individualios socialinės globos planai. Peržiūrėti ir naujai patvirtinti kitų lankytojų individualios socialinės globos planai.

Visiems lankytojams teikta maitinimo paslauga, 16 lankytojų - pavežėjimo paslauga.

Parengti darbuotojų darbo grafikai ir dienotvarkės lankytojams. Pildyti klientų lankymo žiniaraščiai ir darbuotojų darbo laiko žiniaraščiai.

Darbuotojų ir etatų skaičius 11 - 9,5 et.

Darbuotojai kėlė kvalifikaciją šiuose kursuose ir mokymuose:

* pirmosios pagalbos kursai – 5
* higienos įgūdžių mokymai – 5
* Rasa Cibulskienė, socialinio darbuotojo padėjėja, dalyvavo mokymuose „Asmeninio asistento ypatumai teikiant paslaugas asmenims, turintiems negalią bei jų šeimoms”;
* Indrė Sidaravičiūtė, socialinė darbuotoja, dalyvavimo mokymuose „Streso ir konfliktų valdymas socialiniame darbe”;
* Irena Knašienė, socialinė darbuotoja, dalyvavimo mokymuose „Bendravimo etiketas su žmonėmis turinčiais negalią”, „Socialinis darbas su suaugusiais asmenimis, turinčiais proto ir (ar) psichikos negalią , ir jų šeimomis”.

2018 metais vykdytos šios programos:

1. Psichoemocinio lavinimo programa „Visi savi“;
2. Siuvimo programa;
3. Maisto gaminimo programa;
4. Religinio švietimo programa;
5. Muzikinio ugdymo programa;
6. Rankdarbių programa (mezgimo, siuvinėjimo, piešimo, klijavimo, lipdymo).

Vykdyta kultūrinė, pažintinė, socialinė veikla:

* parodos Kaišiadorių kultūros ir meno centre;
* aplankyta Kaišiadorių Kristaus Atsimainymo katedra;
* Prezidento Algirdo Brazauskų namas - muziejus;
* Išvyka į Elektrėnus, Elektrėnų profesinio mokymo centrą;
* Išvykos į Kauną - Karo muziejaus kiemelis, Kauno pilis, Šv. Gertrūdos bažnyčia, Velnių muziejus, zoologijos sodas, Tado Ivanausko zoologijos muziejus, Mykolo Žilinsko dailės galerija;
* Vilniaus televizijos bokštas;
* Lietuvos jūrų muziejus ir Delfinariumas Klaipėdoje;

Dienos socialinės globos centro lankytojai dalyvavo dirbtuvėse, kurias organizavo Lietuvos sutrikusio intelekto žmonių globos bendrija "Viltis", vykdydama projektą "ES investicijų vaidmuo gerinant sutrikusio intelekto asmenų ir jų artimųjų gyvenimo kokybę", organizavo kūrybines dirbtuves "Noriu gyventi oriai".

Dienos socialinės globos centro lankytojai dalyvavo Kaišiadorių meno mokyklos organizuotame renginyje „Muzikiniai laiškai“. Jame pristatė savo parengtą vaidinimą.

Centro lankytojai taip pat prisidėjo prie medžių puošimo mieste bendradarbiaudami su Kaišiadorių kultūros centro ,,Taikomosios tekstilės" būreliu.

Dienos socialinio globos centro lankytojai apsilankė Kaišiadorių rajono savivaldybėje, kurioje 2018 m. lapkričio 19-20 dienomis buvo paskelbta atvirų durų savaitė.

Centro lankytojai pagamino atviruką Kaišiadorių rajono savivaldybės organizuotam Kalėdinio atviruko konkursui.

Dalyvavo tarptautiniame neįgaliųjų vaikų ir jaunimo meninės kūrybos konkurse „Mūsų pasaulis kitoks“

Paminėtos valstybinės, kalendorinės šventės Centre.

Atnaujinta centro materialinė bazė. Atliktas remontas visose centro patalpose, įsigyti baldai, kompiuterinė įranga, spausdintuvas, siuvimo mašina, televizorius. Tenkinant lankytojų norus ir poreikius, buvo pirktos kanceliarinės, siuvimo priemonės, žaidimai, sportinis inventorius.

 Direktoriaus pavaduotoja socialiniams reikalams Loreta Pikšrytė-Jankauskienė